དེའི་རྗེས་ལྔ་དང་ལྔ་བཅུའི་སྲིད་བྱུས་སྐོར་ལ་ནང་སྲིད་བཀའ་བློན་འཁོར་ལྷ་ཚང་བསོད་ནམས་སྟོབས་རྒྱལ་མཆོག་གིས།ཐོག་མར་རྒྱ་གར་ནང་བཙན་བྱོལ་དུ་འབྱོར་དུས་བོད་དུ་མྱུར་བར་ལོག་ཐུབ་པའི་དགོངས་པ་བཞེས་པ་མ་གཏོགས་ལོ་ལྔ་བཅུ་དང་དྲུག་བཅུར་རྒྱ་གར་དུ་ལུས་རྒྱུ་ཡིན་པ་སུས་ཀྱང་བསམ་བློའི་ནང་འཁོར་ཐུབ་མེད་པས་དེ་ལ་དཔགས་པའི་ཕུགས་རྒྱང་རིང་པོའི་འཆར་གཞི་བཟོ་མ་ཐུབ་པ་དང་།དེའི་རྐྱེན་གྱིས་ད་ཆ་སྒྲིག་འཛུགས་ཚེགས་ཚུད་པོ་དང་འདོད་བློ་ཁེངས་པ་ཞིག་བྱུང་ཐུབ་མེད་པ་རེད།སྐྱོན་ཆ་དེ་ཐེངས་འདིའི་བཀའ་ཤག་གིས་ངོས་འཛིན་པའི་ཐོག་ནས་མ་འོངས་ལོ་ལྔ་བཅུའི་འཆར་གཞི་ད་ལྟ་ནས་འཐེན་དགོས་དང་།ཁ་ཚ་དགོས་གཏུག་གིས་མ་འོངས་ལོ་གསུམ་ནང་ས་གནས་སོ་སོའི་ནང་དུ་གཟེངས་སུ་ཐོན་པའི་བྱ་གཞག་གང་བྱེད་ཐུབ་མིན་སྐོར་ལ་གོ་བསྡུར་དགོས་པ་དང་།དེའི་ཆེད་དུ་ཉེ་ཆར་དམིགས་བསལ་ཆེད་ལས་པས་བོད་མིའི་གཞིས་ཆགས་ཁག་ཏུ་སྐོར་སྐྱོད་བྱས་ཏེ།འདས་པའི་འཛུགས་བསྐྲུན་ལས་གཞི་ལེགས་འགྲུབ་མ་བྱུང་བའི་རྒྱུ་རྐྱེན་གང་ལ་ཐུག་ཡོད་མིན་དང་མ་འོངས་པར་གང་བྱེད་དགོས་མིན་སྐོར་གྱི་སྙན་ཐོ་གནང་འབྱོར་བྱུང་བ་དེ་དག་ཆེད་ལས་པས་ཚོགས་བཅར་བ་ཚོར་མིག་སྟོན་ཞུ་རྒྱུ་ཡིན་སྐོར་གསུངས་སོང་།